കാന്സര് രോഗികള്ക്കായി മുടി ദാനംചെയ്ത് വിദ്യാര്ഥിനികള് കട്ടപ്പന: കാന്സര് രോഗികള്ക്കായി മുടി മുറിച്ചുനല്കി മാതൃകയായിരിക്കുകയാണ് വിദ്യാര്ഥികളായ പത്തു പെണ്കുട്ടികള്, നാഷണല് സര്വീസ് സ്കീം സ്ഥാപക ദിനത്തിന്റെ ഭാഗമായി ഇന്നലെ ജെപിഎം കോളജില് നടത്തിയ പരിപാടിയിലാണ് പെണ്കുട്ടികള് തങ്ങളുടെ മുടി ദാനം ചെയതത്. കാന്സര് രോഗികളുടെ എണ്ണത്തില് വലിയ വര്ധനവാണ് കഴിഞ്ഞ അഞ്ചുവര്ഷത്തിനിടയില് കേരളത്തിലുണ്ടായിരിക്കുന്നത്. ഇടുക്കിയിലെ ഹൈറേഞ്ച് മേഖലയിലും രോഗികള് കൂടിയിട്ടുണ്ട്. ഈ സാഹചര്യത്തിലാണ് ചികിത്സയില് കഴിയുന്ന രോഗികളില് മുടി നഷ്ടപ്പെട്ടവര്ക്കായി തങ്ങളുടെ മുടി നല്കുവാന് പത്തു പെണ്കുട്ടികള് സന്നദ്ധത അറിയിച്ചത്. കോളജ് എന്എസ്എസ് യൂണിറ്റ് സര്ഗക്ഷേത്ര കള്ച്ചറല് ആന്ഡ് ചാരിറ്റബിള് ട്രസ്റ്റുമായി ചേര്ന്നാണ് കാന്സര് രോഗികള്ക്കായി ഇത്തരത്തിലൊരു പരിപാടി നടത്തിയത്. കോളജ് ബര്സാര് ഫാ. ജോബിന് പേനാട്ട്കുന്നേല്, നിധിന് അമല് ആന്റണി, ടിജി ടോം, അഖില ട്രീസ സിറിയക്, സുനില് തോമസ് എന്നിവര് നേതൃത്വംനല്കി.